Jedna čitateljica s Korčule danas nam se javila s posve bizarnom pričom sa sata vjeronauka u prvom razredu Osnovne škole Petra Kanavelića u Korčuli.

Na satu su obrađivali temu o tome koga bi djeca dovela Isusu, no časna sestra koja djeci predaje vjeronauk predstavila im je svoju interpretaciju te lekcije.

Klinci su morali nacrtati djecu koja ne idu na vjeronauk

Klincima je rekla da Isusu, zapravo, treba dovesti one koji ne vjeruju u Boga i koji ne idu na vjeronauk. Točnije, časna je djeci rekla kako toj djeci treba pomoć.

Od djece je zatim zahtijevala da nacrtaju nekog od svojih kolega koji ne idu na sate vjeronauka. Uz to, ispod svojih crteža su morali napisati i imena te djece.

Kako nam je ispričala čitateljica, a njezine navode provjerili smo iz dva neovisna izvora, neki od roditelja požalili su se učiteljici pa se trenutno čeka reakcija škole.